তৃণমূল কাউন্সিলরকে ঘিরে চোর স্লোগান, আটকে রাখা হল

কলকাতা: মহেশতলায় (Maheshtala) ‘আমাদের পাড়া, আমাদের সমাধানে’ কর্মসূচিতে কাউন্সিলরকে স্কুলে আটকে রেখে বিক্ষোভ দেখাল স্থানীয় বাসিন্দারা। পাড়া সমাধান কর্মসূচিতে গিয়ে চোর স্লোগান শুনলেন তৃণমূল কাউন্সিলর (22 Word TMC Councillor)। আটকে রাখা হল তাঁকে। মহেশতলা পুরসভার ২২ নম্বর ওয়ার্ডের উত্তর জালখুরা অগ্রণী অবৈতনিক প্রাথমিক বিদ্যালয়ে চলছিল আমাদের পাড়া আমাদের সমাধান কর্মসূচি। অনুষ্ঠান শুরু হওয়ার আগে ২২ নম্বর ওয়ার্ডের তৃণমূল কাউন্সিলর বিকাশ বন্দ্যোপাধ্যায়কে স্কুলের মধ্যে আটকে রেখে বিক্ষোভ দেখান স্থানীয় বাসিন্দারা। ব্যাপক উত্তেজনা ছড়িয়ে পড়ে। দীর্ঘক্ষন উত্তেজনা চলার পর ঘটনাস্থলে যায় মহেশতলা থানার পুলিশ,তড়িঘড়ি উদ্ধার করে নিয়ে যায় কাউন্সিলরকে।

বাসিন্দাদের অভিযোগ দীর্ঘদিন ধরে এই ওয়ার্ডে বেহাল নিকাশী নালার কারণে অল্প বৃষ্টিতে জলমগ্ন হয়ে পড়ে গোটা এলাকা, চরম দুর্ভোগে পড়তে হয় স্থানীয়দের। বেহাল রাস্তা কাউন্সিলরকে একাধিকবার জানিয়েও কোন সুরাহা হয়নি বলে অভিযোগ। তাঁদের আরও অভিযোগ তাঁদের ওয়ার্ডের জন্য বরাদ্দ টাকা অন্য ওয়ার্ডে খরচ করেছেন কাউন্সিলর। বর্ষার মধ্যে হাঁটু সমান জল থাকলেও মেলেনি কাউন্সিলারের দেখা। এরই প্রতিবাদে আজ স্কুলের মধ্যে ওয়ার্ডের কাউন্সিলরকে আটকে রেখে বিক্ষোভ দেখায় স্থানীয়রা। আজ বন্ধ হয়ে গেল আমাদের পাড়া আমাদের সমাধান কর্মসূচি। স্থানীয়দের দাবি, আমাদের বুথের ১০লক্ষ টাকা নিয়ে অন্য বুথে কাজ করা হচ্ছে। ২২ নম্বর ওয়ার্ডের তৃণমূল কাউন্সিলর বিকাশ ব্যানার্জি বলেন, ওয়ার্ডের যা যা সমস্যা আছে সমস্ত কাজ করা হবে।

আরও পড়ুন: উচ্চমাধ্যমিক ছেড়ে প্রাইমারি স্কুলে ফেরার হিড়িক যোগ্য চাকরিহারাদের!

উল্লেখ্য, দুদিন মঙ্গলবার পশ্চিম মেদিনীপুরের নারায়ণগড় ব্লকের নারমা গ্রামপঞ্চায়েত এলাকায় ‘আমাদের পাড়া, আমাদের সমাধান’ শিবিরে বিডিওকে তালাবন্দি করলেন গ্রামবাসীরা। প্ল্যাকার্ড হাতে জবাব চাইতে শিবিরে হাজির হলেন মহিলারা। মঙ্গলবার পশ্চিম মেদিনীপুরের নারায়ণগড় ব্লকের নারমা গ্রামপঞ্চায়েতের অন্তর্গত মাগুরিয়ার ঘটনা। বিডিও, পঞ্চায়েত প্রধান-সহ জনপ্রতিনিধি এবং সরকারি আধিকারিকেরা ঘণ্টাখানেক আটকে থাকার পর শিবিরে গিয়ে উদ্ধার করে পুলিশবাহিনী।

অন্য খবর দেখুন